CELEX: 62017TA0037
Language: da
Date: 2019-05-16 00:00:00
Title: Sag T-37/17: Rettens dom af 16. maj 2019 — Bank Tejarat mod Rådet (Ansvar uden for kontraktforhold — fælles udenrigs- og sikkerhedspolitik — restriktive foranstaltninger over for Iran — indefrysning af midler — restriktioner vedrørende indrejse på medlemsstaternes område — erstatning for det tab, som sagsøgeren angiveligt har lidt som følge af opførelsen og fastholdelsen af sagsøgerens navn på den liste over personer og enheder, der er omfattet af de omhandlede restriktioner — tilstrækkeligt kvalificeret tilsidesættelse af en bestemmelse, som tillægger borgerne rettigheder)

8.7.2019   
            
            
               DA
            
            
               Den Europæiske Unions Tidende
            
            
               C 230/29
            
         
      Rettens dom af 16. maj 2019 — Bank Tejarat mod Rådet
      (Sag T-37/17) (1)
      
      (Ansvar uden for kontraktforhold - fælles udenrigs- og sikkerhedspolitik - restriktive foranstaltninger over for Iran - indefrysning af midler - restriktioner vedrørende indrejse på medlemsstaternes område - erstatning for det tab, som sagsøgeren angiveligt har lidt som følge af opførelsen og fastholdelsen af sagsøgerens navn på den liste over personer og enheder, der er omfattet af de omhandlede restriktioner - tilstrækkeligt kvalificeret tilsidesættelse af en bestemmelse, som tillægger borgerne rettigheder)
      (2019/C 230/35)
      Processprog: engelsk
      
         Parter
      
      
         Sagsøger: Bank Tejarat (Teheran, Iran) (ved solicitors S. Zaiwalla, P. Reddy, K. Mittal og A. Meskarian, T. Otty, QC, barristers R. Blakeley, V. Zaiwalla, H. Leith samt T. de la Mare, QC)
      
         Sagsøgt: Rådet for Den Europæiske Union (ved M. Bishop og A. Vitro, som befuldmægtigede)
      
         Intervenient til støtte for sagsøgte: Europa-Kommissionen (ved L. Havas og J. Norris, som befuldmægtigede)
      
         Sagens genstand
      
      Søgsmål i henhold til artikel 268 TEUF med påstand om erstatning for det tab, som sagsøgeren angiveligt har lidt som følge af Rådets gennemførelsesforordning (EU) nr. 54/2012 af 23. januar 2012 om gennemførelse af forordning (EU) nr. 961/2010 om restriktive foranstaltninger over for Iran (EUT 2010, L 19, s. 1), Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT 2010, L 88, s. 1), og Rådets gennemførelsesforordning (EU) nr. 709/2012 af 2. august 2012 om gennemførelse af forordning (EU) nr. 267/2012 om restriktive foranstaltninger over for Iran (EUT 2012, L 208, s. 2).
      
         Konklusion
      
      
                  1)
               
               
                  Rådet for Den Europæiske Union frifindes.
               
            
                  2)
               
               
                  Bank Tejarat bærer sine egne omkostninger og betaler de af Rådet afholdte omkostninger.
               
            
                  3)
               
               
                  Europa-Kommissionen bærer sine egne omkostninger.
               
            
         (1)  EUT C 104 af 3.4.2017.